CELEX: 22013D0164
Language: el
Date: 2013-10-08 00:00:00
Title: Απόφαση της Μεικτής Επιτροπής του ΕΟΧ αριθ. 164/2013, της 8ης Οκτωβρίου 2013 , για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

27.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 58/17
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 164/2013
   της 8ης Οκτωβρίου 2013
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Η οδηγία 2010/53/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, σχετικά με τα πρότυπα ποιότητας και ασφάλειας των ανθρώπινων οργάνων που προορίζονται για μεταμόσχευση (1), όπως διορθώθηκε με την ΕΕ L 243 της 16.9.2010, σ. 68, πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Το παράρτημα II της συμφωνίας για τον ΕΟΧ θα πρέπει συνεπώς να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο σημείο 15λθ [κανονισμός (ΕΚ) αριθ. 668/2009 της Επιτροπής] του κεφαλαίου XIII του παραρτήματος II της συμφωνίας για τον ΕΟΧ προστίθενται τα εξής:
   
               «15μ.
            
            
               
                  32010 L 0053: Οδηγία 2010/53/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, σχετικά με τα πρότυπα ποιότητας και ασφάλειας των ανθρώπινων οργάνων που προορίζονται για μεταμόσχευση (ΕΕ L 207 της 6.8.2010, σ. 14), όπως διορθώθηκε από την ΕΕ L 243 της 16.9.2010, σ. 68.
               Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
               Η παρούσα οδηγία δεν εφαρμόζεται στο Λιχτενστάιν, με εξαίρεση τα άρθρα 15 και 16. Οι ορισμοί του άρθρου 3 και οι γενικές διατάξεις του άρθρου 17 παράγραφος 2 στοιχείο η) και του άρθρου 23 εφαρμόζονται μόνο στο Λιχτενστάιν στον βαθμό που απαιτείται για την ενσωμάτωση των άρθρων 15 και 16 της οδηγίας.».
            
         Άρθρο 2
   Τα κείμενα της οδηγίας 2010/53/ΕΕ, όπως διορθώθηκε με την ΕΕ L 243 της 16.9.2010, σ. 68, στην ισλανδική και τη νορβηγική γλώσσα τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 9 Οκτωβρίου 2013, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Οκτωβρίου 2013.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Thórir IBSEN
         
      
   
   
      (1)  ΕΕ L 207 της 6.8.2010, σ. 14.
   
      (2)  Έχουν αναφερθεί συνταγματικές απαιτήσεις.
   
      Δήλωση των κρατών της ΕΖΕΣ για την απόφαση αριθ. 164/2013, της 8ης Οκτωβρίου 2013, που ενσωματώνει στη συμφωνία για τον ΕΟΧ την οδηγία 2010/53/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, σχετικά με τα πρότυπα ποιότητας και ασφάλειας των ανθρώπινων οργάνων που προορίζονται για μεταμόσχευση
      
         «Η οδηγία 2010/53/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, σχετικά με τα πρότυπα ποιότητας και ασφάλειας των ανθρώπινων οργάνων που προορίζονται για μεταμόσχευση, με βάση το άρθρο 168 της Συνθήκης για τη λειτουργία της Ευρωπαϊκής Ένωσης, αποτελεί σημαντικό μέρος των ευρωπαϊκών υγειονομικών κανόνων και ανταποκρίνεται στην πολιτική για την υγεία των κρατών της ΕΖΕΣ. Η συμφωνία για τον ΕΟΧ δεν παρέχει νομική βάση για τη δημόσια υγεία που να ισοδυναμεί με το άρθρο 168 της Συνθήκης για τη λειτουργία της Ευρωπαϊκής Ένωσης. Η ενσωμάτωση αυτής της οδηγίας συνεπώς δεν θίγει το πεδίο εφαρμογής της συμφωνίας για τον ΕΟΧ.
         Η δήλωση αυτή ισχύει με την επιφύλαξη του άρθρου 118 της συμφωνίας για τον ΕΟΧ.».